Tónleikafélag Djúpavogs setti í gang á nýliðinni Hammondhátíð söfnun til styrktar Hröfnu Hönnu Elísu Herbertsdóttir sem er komin í 4 manna úrslit í Idol stjörnuleit . Var styrktarkössum komið fyrir á Hótel Framtíð , í Samkaup og versluninni Við Voginn . Stóðu kassarnir á framgreindum stöðum frá fimmutudeginum 23. apríl til þriðjudagsins 28. apríl og söfnuðust í þá tæpar 35.000 krónur . Auk þess ákvað Tónleikafélag Djúpavogs að styrkja Hröfnu um 20.000 krónur og í gær var peningunum komið í til Jónínu Ingvarsdóttur , móður Hröfnu en hún heldur suður í dag og mun koma þeim til dóttur sinnar . Af þessu tilefni var meðfylgjandi mynd tekin en hún sýnir Kristján Ingimarsson , fulltrúa Tónleikafélags Djúpavogs afhenda Jónínu styrkinn . Eins og gefur að skilja er það sannarlega ekki ókeypis að taka þátt í keppni sem þessari , t.a.m. verða keppendur fyrir miklu vinnutapi , sérstaklega þeir sem koma langt að . Við hjá Tónleikafélaginu erum að sjálfsögðu gríðarlega sátt við hve vel söfnunin tókst og viljum endilega gera betur . Þess vegna skorum við á fyrirtæki í Djúpavogshreppi að jafna okkar upphæð , kr. 20.000 og styrkja Hröfnu þannig . Búið er að stofna söfnunarreikning í Sparisjóðnum en þannig gefst öllum færi á að gefa frjáls framlög , styrkja gott málefni og aðstoða Hröfnu við að halda merki Djúpavogshrepps á lofti . Reikningsnúmerið er 1147-05-546 . Stöndum nú saman og styðjum við bakið á Hröfnu sem er búin að vera okkur til mikils sóma . Hrafna Hanna tekur þátt í 4 manna úrslitum nk. föstudagskvöld . Keppendur flytja lög frá fæðingarári sínu og hefur Hrafna valið lögin " Livin' on a prayer " eftir Bon Jovi og Whitney Houston lagið " Didn't we almost have it all " . Hrafna er fyrst á svið og er kosninganúmer hennar 900-9001 . Með baráttukveðjum ; Tónleikafélag Djúpavogs Kristján Ingimarsson færir Jónínu Ingvarsdóttur styrktarkassann góða Hrafna Hanna ásamt Guðrúnu Lísu Einarsdóttur / mynd visir.is